[{"text_idx": "#000004", "text": "Eto eleni, mae\u2019r Mentrau Iaith yn trefnu a chefnogi llu o wyliau a gigs cerddorol i deuluoedd, plant a phobl ifanc dros Gymru."}, {"text_idx": "#000005", "text": "Maent wedi eu casglu i\u2019r llyfryn yma. Beth am edrych i weld os oes digwyddiad yn eich ardal chi?"}, {"text_idx": "#000007", "text": "Bydd pedwar o fandiau ifanc mwyaf addawol y sin yn perfformio ar y noson sef Chroma, Mellt, Wigwam a\u2019r grw\u0302p lleol, Y Sybs."}, {"text_idx": "#000008", "text": "Mae\u2019r w\u0302yl deuluol, a\u0302 gynhelir yn lleoliad unigryw ar arbennig iawn Castell Caerffili, wedi ei sefydlu ers rhai blynyddoedd bellach. Ac er bod llwyfan perfformio ar gyfer cerddoriaeth wedi llunio rhan o\u2019r arlwy yn ystod y dydd yn y gorffennol, dyma\u2019r tro cyntaf i\u2019r w\u0302yl gynnal gig gyda\u2019r hwyr."}, {"text_idx": "#000009", "text": "Menter Caerffili sy\u2019n gyfrifol am drefnu Ffiliffest, ond mae Y Selar yn gyfrifol am drefnu arlwy gerddorol llwyfan perfformio\u2019r w\u0302yl yn ystod y dydd eleni, ac hefyd wedi arwain y prosiect o gyflwyno digwyddiad nos."}, {"text_idx": "#000010", "text": "\u201cRoedd Ffiliffest wedi dal ein llygad fel gw\u0302yl fach hyfryd mewn lleoliad eiconig, felly ro\u2019n i\u2019n awyddus iawn i gyd-weithio gyda Menter Caerffili\u201d meddai Owain Schiavone o\u2019r Selar."}, {"text_idx": "#000011", "text": "\u201cRo\u2019n i\u2019n gweld bod cyfle i ddatblygu arlwy cerddorol yr w\u0302yl yn ystod y dydd ar y naill law, ond ar y llaw arall hefyd yn teimlo mai\u2019r cam naturiol nesaf oedd cyflwyno gig gyda\u2019r hwyr fyddai\u2019n ehangu\u2019r gerddoriaeth, ond hefyd yn apelio at gynulleidfa ychydig yn wahanol i un y dydd."}, {"text_idx": "#000014", "text": "\u201cMae Ffiliffest yn w\u0302yl lwyddiannus iawn, ac yn arbennig o boblogaidd ymysg teuluoedd yr ardal. Ond trwy ychwanegu gig yn y nos dwi\u2019n gobeithio bydd yr ape\u0302l yn ehangu, ac yn denu mwy o bobl ifanc yn enwedig."}, {"text_idx": "#000016", "text": "Mae tocynnau Gig Ffiliffest ar werth am \u00a35 ar wefan tocyn.cymru: "}, {"text_idx": "#000021", "text": "Mentrau Iaith Cymru is an equal opportunities employer committed to promoting equality, diversity and inclusion."}]